હવે મેં મારી સારવાર શરૂ કરી. દર ચાર કલાકે થોડું ખાવાનું, ચાલવાનું અને વજનને કાબૂમાં રાખવાનું. હવે હું ચાલવા જાઉં છું ત્યારે મારા ગજવામાં ખાંડનું પડીકું હોય છે અને બહારગામ, નડિયાદ જાઉં ત્યારે મોટરમાં નાસ્તાનો ડબ્બો હોય છે. ત્યાર પછી મને નબળાઈના કોઈ હુમલાઓ આવ્યા નથી. એક વાત નક્કી થઈ ગઈ. મારા આ હુમલાઓને હૃદયનળીઓમાં અવરોધ કે બ્લડપ્રેસરની ગોળીઓ કે બીજા કોઈ સાથે કોઈ જ સંબંધ નહોતો. ભવિષ્યમાં ડાયાબિટીઝ થશે કે નહીં એની ચિંતા કર્યા વગર હવે હું મારું કામ કરું છું. એક બનાવને પાછળ મૂકી દીધો છે. હું ડૉક્ટર, મારો દર્દી તરીકેનો આ અનુભવ….